**Mūsų paslaugos internetu tiesiai iš Jūsų namų ar biuro!**

Daugelį Neringos savivaldybės teikiamų paslaugų Jūs galite užsisakyti internetu iš savo kompiuterio ar išmanaus telefono nesilankydami savivaldybėje.

# Žingsniai, norint gauti el. paslaugą:

1. Apsilankykite Elektroninių valdžios vartų portale adresu [**www.epaslaugos.lt**](http://www.epaslaugos.lt/), į paieškos laukelį įveskite norimos užsisakyti paslaugos pavadinimo pradžią ir pasirinkite automatiškai pasiūlytą reikiamą paslaugą, arba savivaldybės interneto svetainėje esančiame paslaugų sąraše spauskite nuorodą **„El. paslauga“**;
2. Vykdykite nurodymus priklausomai nuo situacijos (spauskite mygtuką „Užsakyti“, prisijunkite su el. parašu, ar per el. banko portalą, pildykite formą, jei reikia papildomų dokumentų juos nufotografuokite ar nuskenuokite, įkėlę dokumentus juos pasirašykite el. parašu, jei reikia, apmokėkite už paslaugą ir pateikite vykdymui);
3. Laukite paslaugos rezultato numatytu būdu.

El. paslaugoms gauti būtina turėti elektroninį parašą!

El. paslaugai gauti galite naudotis vienu iš žemiau išvardintu el. parašo variantų:

# Mobilusis el. parašas

Nuvykite į savo mobiliojo ryšio operatoriaus („Omnitel“, „Bitė“, „Tele2“, „Teledema“) saloną ir įsigykite SIM kortelę, turinčią mobilaus parašo funkciją. Įsidėję išduotą SIM kortelę galėsite pasirašyti el. parašu naudodami mobilųjį telefoną.

***Pastaba!*** su mobiliuoju el. parašu galėsite ne tik pasirašyti prašymus paslaugai suteikti, bet ir jungtis praktiškai į visų Lietuvos bankų el. bankininkystės sistemas (nebereikės turėti ir nešiotis slaptažodžių kortelės ar slaptažodžių generatoriaus).

Daugiau informacijos rasite: Bitė - [*www.bite.lt*](http://www.bite.lt/)

Omnitel - [*www.omnitel.lt*](http://www.omnitel.lt/)Tele2 - [*www.tele2.lt*](http://www.tele2.lt/)Teledema - [*www.teledema.lt*](http://www.teledema.lt/papildomos-paslaugos/naudingos-asmenines-paslaugos)

# Asmens tapatybės kortelė

Nuo 2009 metų Lietuvos Respublikos piliečiams išduodamos lustinės asmens tapatybės kortelės su elektroniniu parašu. Jei Jūsų asmens tapatybės kortelė išduota iki 2009 metų, naują asmens tapatybės kortelę galite užsisakyti artimiausioje Migracijos tarnyboje ([*www.migracija.lt*](http://www.migracija.lt/)) .

***Pastaba!*** pasirašymui kortele reikės papildomai įsigyti lustinių kortelių skaitytuvą ir į kompiuterį įsidiegti specialią programinę įrangą.

Daugiau informacijos rasite: [*www.eid.lt*](http://www.eid.lt/)*,* [*www.nsc.vrm.lt*](http://www.nsc.vrm.lt/)

# El. parašas USB laikmenoje

VĮ „Registrų Centras“ ir UAB „Skaitmeninio Sertifikavimo Centras“ išduoda el. parašus lustinėse kortelėse ir saugiose USB laikmenose.

***Pastaba!*** pasirašymui USB laikmena į kompiuterį reikės įdiegti specialią programinę įrangą. Daugiau informacijos rasite:

VĮ „Registrų Centras“ - [*www.elektroninis.lt*](http://www.elektroninis.lt/)

UAB „Skaitmeninio Sertifikavimo Centras“ - [*www.ssc.lt*](http://www.ssc.lt/)